Suomessa myytävää Baikalia pullossa sekä lasiin kaadettuna
**Baikal** (ven. Байкал) on venäläinen kola-virvoitusjuoma, joka kehitettiin Neuvostoliitossa Coca-Colan vastineeksi. Sen aineksina on käytetty mäkikuismaa, kardemummaa, lakritsia, eukalyptusta, laakeria ja sitruunahappoa. Sitä on maustettu myös venäjänjuurella ja musta tee -uutteella. Juoma on nimetty Baikaljärven mukaan, koska nimellä halutaan kuvastaa juoman "puhtautta ja luonnollista ainutlaatuisuutta".

Historia
--------

Baikaljärvi, josta juoma on saanut nimensä.
Baikal kehitettiin vuonna 1976 neuvostoliittolaiseksi vastineeksi Coca-Colalle. Juoman reseptiä uudistettiin vuonna 1977 Moskovan 1980 olympialaisia varten, sillä länsimaalaisia kolajuomia ei ollut Neuvostoliitossa saatavilla. Baikal oli Moskovan olympialaisten virallinen juoma.

Juoma nykyään
-------------

Juoman oikeudet omistaa Venäjän valtion olut-, virvoitusjuoma- ja viinitutkimuslaitos *Всероссийский научно-исследовательский институт пивоваренной, безалкогольной и винодельческой промышленности – филиал ФГБНУ «Федеральный научный центр пищевых систем им. В.М. Горбатова» РАН.* Se on lisensoinut juoman reseptin useille eri valmistajille, kuten esimerkiksi Pepsille. Tutkimuslaitos kehittää yhä juomaa eteenpäin ja on kehittänyt Baikalista uusia reseptejä, esimerkiksi light-version. Baikalin täsmällinen resepti on yrityssalaisuus.

Useat yritykset valmistavat Baikal-juomia. Venäläinen Aqualife -virvoitusjuomayritys on tuonut markkinoille useita Baikal-tuotemerkillä olevia limonadeja vuodesta 1998 Chernogolovka-brändin alaisuudessa. Aqualifen valikoimissa on alkuperäisellä muuttumattomalla vuoden 1977 reseptillä valmistettu *Chernogolovka Baikal 1977* –juoma, jota myydään myös Suomessa. Juoma on vegaaninen. Yritys on myös kehittänyt alkuperäisestä 1977 vuoden reseptistä vähäkalorisen light-version. Lisäksi Aqualife markkinoi muita uudempia Baikal-nimisiä virvoitusjuomia, kuten vaniljan makuista Baikalia ja kirsikan makuista Baikal-juomaa.

Alkuperäisen reseptin inspiroimana berliiniläinen virvoitusjuomatehdas Wostok on kehittänyt Tannenwald juoman joka jäljittelee Baikalin alkuperäistä vuoden 1973 reseptiä. Yrityksen mukaan Moskovassa parikymmentä vuotta asunut alankomaalainen valokuvaaja toi Saksaan saataville Baikalin alkuperäisen reseptin inspiroiman juoman, jonka reseptiä on kehitetty eteenpäin. Juoma lanseerattiin Wostok Tannenwald -nimellä.

Lähteet
-------

1. 1 2 3  Weaver, Katheryn: Chernogolovka *Popkult*.  24.6.2017. Viitattu 23.4.2020. (englanniksi)
2. ↑  Thurman, Jim: The Wild World of Russian Sodas *LA Weekly*.  31.10.2016. Viitattu 23.4.2020. (englanniksi)
3. 1 2 3  BAIKAL 1.5l *Che Group Oy*. Viitattu 24.9.2020.
4. ↑  Купить лимонад в стекле в Москве по низкой цене - Аквалайф *Аквалайф – производитель воды и газированных напитков*. Viitattu 24.9.2020. (venäjäksi)
5. ↑  Купить лимонад Байкал в Москве по низкой цене - Аквалайф *Аквалайф – производитель воды и газированных напитков*.  Arkistoitu 12.6.2021. Viitattu 24.9.2020. (venäjäksi)
6. ↑  Об институте - Филиал ФГБНУ «Федеральный научный центр пищевых систем им. В.М. Горбатова» РАН *www.vniinapitkov.ru*. Viitattu 24.9.2020. (venäjäksi)
7. ↑  Н. ЗЫКОВА: Квас, ситро и "Пепси-кола" *www.ateismy.net*.  Arkistoitu 16.10.2018. Viitattu 24.9.2020.
8. ↑  Купить лимонад Байкал в Москве по низкой цене - Аквалайф *Аквалайф – производитель воды и газированных напитков*.  Arkistoitu 24.4.2021. Viitattu 24.9.2020. (venäjäksi)
9. ↑  Купить лимонад Байкал в Москве по низкой цене - Аквалайф *Аквалайф – производитель воды и газированных напитков*. Viitattu 24.9.2020. (venäjäksi)
10. ↑  Купить лимонад Байкал в Москве по низкой цене - Аквалайф *Аквалайф – производитель воды и газированных напитков*. Viitattu 24.9.2020. (venäjäksi)
11. 1 2  Tannenwald / Wostok *Wostok*. Viitattu 24.9.2020. (englanniksi)
12. ↑  Wostok Dossier / Wostok *Wostok*. Viitattu 24.9.2020. (englanniksi)

Aiheesta muualla
----------------

* Valmistajan suomalainen kotisivu[vanhentunut linkki]